EELNÕU
Siseministri 01.01.2016 käskkirja nr 1-3/5 „Toetuse andmise tingimused õigusrikkumise taustaga noorte tööturule kaasamiseks“
LISA 3	
Seirearuanne		

Aruande liik 	 vahearuanne                  lõpparuanne	
1. TAT nimetus	Õigusrikkumise taustaga noorte tööturule kaasamine sihtsuunitlusega programmi abil 	
2. TAT tunnusnumber	2014-2020.2.07.16-0004	
3. Toetuse saaja nimi	Siseministeerium	
4. Partneri nimi	SA Omanäolise Kooli Arenduskeskus	
5. TAT abikõlblikkuse periood	01.07-2015-31.12.2020	
6. Aruandeperiood (kumulatiivselt)	01.07.2015-31.12.2015	

7. Ülevaade toetatava tegevuse elluviimisest (kumulatiivselt)  	
Tegevused, elluviimise periood, lühiülevaade ja hinnang tegevuste elluviimise kohta	
Tegevuse nr ja nimetus 	Tegevus 1: Õigusrikkumise taustaga noorte tööturule kaasamine sihtsuunitlusega programmi abil	
Alamtegevuse nr ja nimetus	1.1.	Meetodi kohandamine ja programmi elluviimine
	
Tegevuse või alamtegevuse planeeritud algus- ja lõppkuupäev
(pp.kk.aa)	01.07.2015-31.12.2020
	Tegevuse või alamtegevuse tegelik algus- ja lõppkuupäev
(pp.kk.aa)	01.07.2015-	
Tegevuse või alamtegevuse lühiülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud.	1.1.	Meetodi kohandamine ja programmi elluviimine
Aruandeperioodil 01.07.-31.12.2015:
1.1.1.	Projekti elluviimise ettevalmistamine
1.1.1.1.	Sõlmiti partnerlusleping Siseministeeriumi ja Sihtasutusega Omanäolise Kooli Arenduskeskuse vahel õigusrikkumise taustaga noorte tööturule kaasamise programmi kohandamiseks ja elluviimiseks (29.09.2015)
1.1.1.2.	Peeti läbirääkimised strateegiliste partneritega hea tahte lepingu ja koostöölepingute sõlmimiseks. Koostöölepingud sõlmitakse Eesti Töötukassa, Politsei- ja Piirivalveameti Põhja Prefektuuriga ja Tallinna Spordi- ja Noorsooametiga. Koostöölepingud on kooskõlastamisel strateegiliste partnerite juhtkondadega ning sõlmitakse hiljemalt 2016. aasta I kvartali lõpuks. Teiste sihtrühma noortele sobivate teenuste pakkujatega  (Balti Kriminaalpreventsiooni Instituut; Eesti Noorsootöö Keskus; Põhja-Eesti Rajaleidja Keskus; Eesti Avatud Noortekeskuste Ühendus; MTÜ RuaCrew, Tallinna Perekeskus jt.) ja tööandjate kaasamisega seotud organisatsioonidega (Sotsiaalsete Ettevõtete Võrgustik; Vastutustundlike Ettevõtjate Foorum; Heateo SA; Eesti Personalijuhtimise Ühing PARE, Tööandjate Keskliit) on peetud koostöökohtumised (september – detsember 2015) ning fikseeritud tulevased koostöötegevused.
1.1.1.3.	Komplekteeriti projektimeeskond (projektijuht, programmi arendusjuht, nõustamisvaldkonna juht, kommunikatsioonispetsialist, koordinaator) ning sõlmiti vastavad töölepingud ja töölepingute lisad. Viidi läbi nõustajate värbamiskampaania ja noortenõustajate konkurss (november-detsember 2015), mille tagajärjel on valitud nõustajate koolitusprogrammi 8 osalejat. Alustati ettevõttenõustaja värbamiskampaaniat, mis lõppeb 15.01.2016.
Lisaks:
-	Moodustati programmi töörühm (6.11.2015), kuhu kuuluvad Politsei- ja Piirivalveameti, Eesti Töötukassa ja Tallinna Spordi- ja Noorsooameti esindajad ning kuhu kaasatakse vastavalt vajadusele ka valdkondlikke eksperte.
-	Viidi läbi 1 programmi töörühma koosolek (8.12.2015) ja kaasati töörühma liikmeid meili teel erinevate programmi osade väljatöötamise tagasisidestamisse ning projektimeeskonna tegevuste osas ettepanekute tegemisse.
-	Toimus 23 projektimeeskonna juhtimiskoosolekut alates 01.09.2015 kuni 28.12.2015, üldjuhul kord nädalas. 

1.1.2.	Meetodi kohandamine
1.1.2.1.	Defineeriti programmi osad, sõnastati visioon, väärtused, eesmärgid, määratleti ja iseloomustati sihtgrupid, kirjeldati programmi osadega seotud põhitegevused ning valmistati ette programmi elluviimiseks vajalikud tegevus- ja ajakavad. Jagati rollid ja ülesanded nende väljatöötamisel projektimeeskonna liikmete vahel. Alustati programmi elluviimiseks vajalike metoodiliste juhendmaterjalide väljatöötamist vastavalt otsesele ja kaudsele sihtrühmale, avalikkusele ning programmi meeskonnale ja strateegilistele partneritele (vt p. 1.2.3).
1.1.2.2.	Programmi kirjelduse koostamiseks tutvuti Taani Kuningriigis High:five-i elluviimise ning programmimeeskonna tööpõhimõtetega. Selleks korraldati ja viidi läbi õppevisiit Taani Kuningriiki Siseministeeriumi, SA OK Arenduskeskuse, PPA, TSNA esindajatele (16.-18.11.2015.a.) ning sellele järgnevad saadud kogemuste arutelukoosolekud.
1.1.2.3.	OK Arenduskeskus töötas koostöös teenusepakkujate, valdkondlike ekspertide, programmi töörühma liikmete ja Siseministeeriumi esindajatega  välja programmi elluviimiseks vajalikud juhendmaterjalid. 
Valminud on:
-	Nõustamisjuhend, sh nõustajate koolitusprogramm (15.12.2015)
-	Mentorlusjuhend, sh mentorite koolitusprogramm (30.12.2015)
-	Politseinike ja abipolitseinike koolitusprogramm (16.12.2015)
-	Tööandjate juhendi tööversioon (15.12.2015)
-	Tööandjate kaasamisstrateegia tööversioon (28.12.2015)
Kõiki valminud juhendeid katsetatakse ja täiustatakse 2016.aasta jooksul.
Tervikprotsessi kirjelduse koostamine ei olnud planeeritud 2015. aastasse. 
1.1.2.4. Töötati välja sihtrühma noorte detailsed kriteeriumid ja teavituskava, noore programmi sisenemise ankeet ja nõusoleku avaldus.
1.1.2.5.	Korraldati brändi väljatöötamine. Selleks  töötati välja brändikontseptsioon ja viidi läbi nimekonkurss, katsetati tulemusi erinevates fookusgruppides, valiti välja nimi STEP-programm, kujundati logo. Programmi brändikirjeldus valmis 31.12.2015 ning seda täiustatakse 2016.aasta jaanuari jooksul. Töötati välja programmi kommunikatsiooniplaan (22.12.2015).
1.1.2.6. Partner alustab 2016. aastal programmi kirjelduse ajakohastamist ja arendamist vastavalt kerkinud vajadusele.
1.1.2.7. Alustati noorte värbamisprotsessi ettevalmistustega (erinevaid võimalikke koostööpartnereid teavitati programmist ja noorte programmi jõudmise võimalustest).  

1.1.3.	Noort toetavate poolte koolitamine
1.1.3.1.	Töötati välja programmi nõustajate koolitusprogramm (3 x 2 päeva). Valmistati ette programmi nõustajate koolituse toimumine (koolitus algab 12.01.2015). Töötati välja programmi mentorite koolitusprogramm (3 x 2 päeva). 
1.1.3.2.	Töötati välja politseinike ja abipolitseinike koolitusprogramm (3 x 2 päeva). Programmi kujundamisse kaasati Tallinna politseiametnikest koosnevat fookusgruppi ning selle sisu kooskõlastati valdkonnaeksperdiga Sisekaitseakadeemiast. Alustati koolitusprogrammi ajagraafiku kooskõlastamist Politsei- ja Piirivalveametiga.
1.1.3.3.	Partner korraldab  alates 2016.aastast Tallinna ja Harjumaa politseinikele ja abipolitseinikele ning koostööpartnerite esindajatele kuuest koolituspäevast koosneva koolituse suhtlemisoskuste täiustamiseks, emotsioonide juhtimiseks ning konfliktilahendusoskuste harjutamiseks.

1.1.4.	Programmi elluviimine 
1.1.4.1.	Tehti ettevalmistused programmi elluviimiseks. Nõustamisjuhendis kirjeldati nõustamise etapid ja nõustaja tegevused noore tööle- ja õppima mineku ning seal püsimise toetamiseks. 
1.1.4.2.	Nõustamisjuhendis fikseeriti e-päeviku osad. 
1.1.4.3.	Koondati ja süstematiseeriti info potentsiaalsete tööandjate  kohta. Loodi kontaktid tööandjate liitude ja teiste ühendustega (Vastutustundlike Ettevõtete Foorum; Sotsiaalsete Ettevõtete Võrgustik; Eesti Personalijuhtimise Ühing PARE, Tööandjate Keskliit) ning toimusid individuaalsed kohtumised võimalike tööandjatega.  Korraldati infopäev PARE esindajatele (18.12.2015), kust koguti ka sisendit tööandjate kaasamisstrateegia ning kommunikatsiooniplaani täiustamiseks.
1.1.4.4.	Töötati välja ja vormistati kommunikatsiooniplaani tegevuskava programmi tutvustamiseks (22.12.2015), mille põhjal viiakse läbi kommunikatsioonitegevusi vastavalt ajakavale ja kommunikatsiooni sihtgruppidele. 
1.1.4.5.	Alustati programmi veebilehe väljatöötamisega, mille 1.etapis loodi veebilehe struktuur ja kirjeldatud vajadused ja lahenduspõhimõtted. 
1.1.4.6.	Nõustajate töönõustamiste ja mentorite grupinõustamiste korraldamisega alustatakse 2016.aastal.
1.1.4.7.	Projektimeeskonna ühise visiooni loomiseks ja arendamiseks, kogemuse vahetamiseks, konkreetsetele juhtumitele lahenduste leidmiseks ning koostöö tagamiseks korraldati 2 töönõustamist (23.09 ja 07.12.2015).
1.1.4.8.	Programmi teavitusmaterjalide kujundamine ja tiražeerimine 3-le sihtgrupile korraldatakse 2016.aastal.

Alamtegevuse nr ja nimetus	1.2.	Programmi mõju hindamine
	
Tegevuse või alamtegevuse planeeritud algus- ja lõppkuupäev
(pp.kk.aa)	01.01.2016-31.12.2020
	Tegevuse või alamtegevuse tegelik algus- ja lõppkuupäev
(pp.kk.aa)		
Tegevuse või alamtegevuse lühiülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud.	1.2.1	2015.aastal tegeldi üldiste ettevalmistavate tegevustega nagu hinnauuringutega ja teenusepakkuja valikuga mõju hindamise meeskonna komplekteerimiseks. Selleks kohtuti erinevate valdkondlike ekspertidega.
1.2.2.	Mõju hindamise mudeli väljatöötamisega alustatakse 2016. aastal. 	

8. Väljund- ja tulemusnäitajate täitmine (kumulatiivselt)	
Näitaja nimetus 
	Kavandatud saavutustase	Tegelik saavutustase	Põhjendus näitaja üle- või alatäimisel
	
Toetatava tegevuse panus rakenduskava väljundnäitajasse
		
Teenust saanud noorte arv	360	0	Kuna aruandlusperioodil 01.07.2015-31.12.2015 toimus programmi elluviimise ettevalmistusetapp, siis on saavutustasemeteni jõudmine ja sellega seotud tähtajad kavandatud järgmistesse perioodidesse.	
Programmi läbinud noorte arv	120	0		
Toetatava tegevuse spetsiifilised väljundnäitajad	
Programmi kirjelduse arv	1	0	Kuna aruandlusperioodil 01.07.2015-31.12.2015 toimus programmi elluviimise ettevalmistusetapp, siis on saavutustasemeteni jõudmine ja sellega seotud tähtajad kavandatud järgmistesse perioodidesse.	
Programmi mõju hindamise raportite arv	2	0		
Toetatava tegevuse panus rakenduskava tulemusnäitajasse	
Tugimeetmetes osalenud NEET noorte (vanuses 15–26) osakaal, kes 6 kuud pärast tegevusest lahkumist on väljunud NEET-noore staatusest	33%	0%	Kuna aruandlusperioodil 01.07.2015-31.12.2015 toimus programmi elluviimise ettevalmistusetapp, siis on saavutustasemeteni jõudmine ja sellega seotud tähtajad kavandatud järgmistesse perioodidesse.	
Toetatava tegevuse lõppeesmärgist täidetud (%): 	0%	
Toetatava tegevuse lõppeesmärgi täitmise selgitus:	Kuna aruandlusperioodil 01.07.2015-31.12.2015 toimus programmi elluviimise ettevalmistusetapp, siis on saavutustasemeteni jõudmine ja sellega seotud tähtajad kavandatud järgmistesse perioodidesse.	

9. Hinnang toetatava tegevuse tulemuslikkusele ja püstitatud eesmärkide saavutamisele 	
Hindame ettevalmistusperioodi tulemuslikkuse heaks – saavutatud on kõik põhilised eesmärgid ning valminud või valmimas vajalikud dokumendid programmi rakendamiseks. Tehtud on peamised ettevalmistused, et alustada noorte ja tööandjate kaasamisega programmi. 	

10. Toetatava tegevuse mõju läbivatele teemadele 	
Horisontaalne teema
	Kavandatud mõju (märkida ristiga)	Tegelik mõju (märkida ristiga)	
	Jah	Ei	Jah	Ei	
Regionaalareng	X		X		
Selgitus:
Toetatava tegevusega arvestatakse piirkondade eripära ja erivajadusi. Tegevuse toimumiskohaks on eeskätt Tallinn ja Harjumaa, kus on kõige rohkem noori ja registreeritud kuritegevust, kuid pakutavad noorsootööteenused ei ole noorte arvuga piirkonnas proportsioonis. 
Meetme tegevuse kujundamisel on arvestatud lähimuse põhimõttega. Meetme tegevuse elluviimisesse on kaasatud Tallinna Spordi-ja Noorsooamet.
Meetme elluviimisel kohandati Eesti oludega Taani Kuningriigis rakendatavat High:Five-i meetod ja edaspidi kujundatakse programmi raames elluviidavate tegevuste tervikprotsessi selliselt, et luua eeldused programmi kasutamiseks ka teistes kohalikes omavalitsustes, et suurendada nende võimekust õigusrikkumise taustaga noorte tööturule kaasamiseks.

	
Infoühiskond		X		X	
Selgitus: Toetav mõju puudub.
	
Riigivalitsemine	X		X		
Selgitus:
Tegevuse tulemusliku elluviimise eeldus on toimiv koostöö ühiskonna eri sektorite vahel. Programmi elluviimisse on kaasatud mitmed avaliku sektori asutused (Tallinna Spordi- ja Noorsooamet, Töötukassa, Harju maavalitsus, Politsei- ja Piirivalveamet jne), kes tegutsevad noorte huvides. Samuti on elluviimisesse kaasatud mitmed tööandjaid ühendavad vabaühendused (Vastutustundlike Ettevõtjate Foorum, Sotsiaalsete Ettevõtete Võrgustik, Personalijuhtimise Ühing PARE ja Tööandjate Keskliit), kes teevad koostööd noorte olukorra parandamiseks. Nad on kaasatud programmi tegevuste kujundamisesse, elluviimisesse ning selle jätkusuutlikkuse tagamisse. Eri sektori asutuste ühiste eesmärkide nimel tegutsemine aitab tagada programmi tulemuste saavutamise ning annab võimaluse koostöö arendamiseks ja ühtse riigivalitsemise arenguks. 

	
Võrdsed võimalused 	X			X	
Selgitus: 
2015. aastal ei toimunud veel noorte suunamist programmi, samuti programmi nõustajate ja sihtgruppide koolitusi, seega 2015. aastal puudus toetav mõju.
	
Keskkonnahoid ja kliima		X		X	
Selgitus: Toetav mõju puudub.	

11.Toetuse saaja hinnang partnerluse toimimisele	
Siseministeerium kui toetuse saaja ja partneri SA Omanäolise Kooli Arenduskeskuse vaheline koostöö on toimiv ning suunatud toetatavate tegevuste elluviimisele ja püstitatud eesmärkide saavutamisele. 	

NB! Koos aruandega esitatakse TAT lisa 4.

Aruande koostaja	Ametikoht	Allkiri	Kuupäev	
Anneli Liblik	Peaspetsialist KKPO			

Kinnitus esitatud andmete õigsuse kohta
Allkirjaõiguslik isik	Ametikoht	Allkiri	Kuupäev	
Lauri Lugna	Kantsler			

Täidab meetme rakendusüksus

Aktsepteerin aruande:	
Nimi	Ametikoht	Allkiri	Kuupäev	

Kinnitan aruande:	
Nimi	Ametikoht	Allkiri	Kuupäev